Жәңгір хан кесенесі

Жәңгір хан кесенесі  – Батыс Қазақстан облысының жергілікті маңызы бар тарих және мәдениет ескерткіштері тізіміне енген сәулет өнері ескерткіші.

 Орналасқан жері 
Бөкей ордасы ауданы, Хан Ордасы ауылы.

 Кезеңі 
1997 жыл.

 Тарихи деректер 
Ескерткіш кішігірім бас киім секілді күмбез тағылған шаршы құрылыс болып келеді. Ескерткіш биіктікте салынған және алыстан жақсы көрінеді. Оның ресми ашылуы 1997 жылы Қазақстан Республикасының Президенті Н. Ә. Назарбаевтың қатысуымен болды.
Бөкейұлы Жәңгір (1801-1845 жж.) Бөкей ордасының соңғы ханы болып табылады (1823- 1845 жж.). Жәңгір хан - Шыңғыс ханның ұрпағы және XIX ғасырдағы Ұлы Дала әлемінің саяси бейнесіндегі маңызды тұлға. Жәңгір хан керемет білімді адам болған, араб, орыс, парсы, татар және неміс тілдерін меңгерген. Ол қазақ халқының тарихын, шежіресін, фольклор мен эпиканы жақсы біліп, түсінген, өлеңдер жазған.
Жәңгір Бөкейұлы - қазақтардың тарихы мен мәдениетінің мұражайлық этнографиялық коллекцияларын ең алғашқы жасаушылардың бірі. Оның бастамасымен Бөкей ордасында аймақтың ауқымды экономикалық және сауда ресурстарын тартқан үлкен сауда жәрмеңкесі ашылды, медициналық бөлімшелер, дәріханалар, мұрағат ашылды, хандықтың маңызды картасы жасалды.
Жәңгір ханның қадағалауымен Бөкей ордасында әр түрлі қару түрлері қойылған мұражай ашылды. XIX ғасырдың 40-жылдарында Жәңгір хан өз қаражатына жоғарғы мектеп ашты. Оның түлектері М. Бабажанов, М. Бекмұхамедов, К. Шығаев және басқа да қайраткерлер болды.Қазақстанның тарихи-мәдени нысандарының және жаппай зиярат ету орындарының альбомы/ ; ҚР Мәдениет және спорт министрлігі, Қазақ ғылыми-зерттеу мәдениет институты ; [жоба авторы Т. Бекбергенов ; бас ред. А. Р. Хазбулатов]... – Астана : [б. ж.], 2018. - 495 б., суретті; . – Библиогр.: 490 б. . – 100 дана – ISBN 978-9961-23-485-9

 Дереккөздер 

Санат:Батыс Қазақстан облысы сәулеті
Санат:Батыс Қазақстан облысының жергілікті маңызы бар тарих және мәдениет ескерткіштері
Санат:Қазақстан кесенелері